రాజ్ బహదూర్ సింగ్

రాజ్ బహదూర్ సింగ్ (జననం 29 డిసెంబర్ 1967) భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో సాగర్ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.
రాజకీయ జీవితం
రాజ్ బహదూర్ సింగ్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1994 నుండి 1999 వరకు సాగర్ మున్సిపల్ కౌన్సిలర్‌గా పని చేశాడు. ఆయన ఆ తరువాత 2000 నుండి 2003 వరకు బీజేపీ యువజన విభాగం సాగర్ జిల్లా అధ్యక్షుడిగా, 2004లో సాగర్ మున్సిపల్ కౌన్సిలర్‌గా తిరిగి ఎన్నికై  2019 వరకు కౌన్సిలర్‌గా పని చేయగా, ఈ కాలంలో ఆయన మున్సిపల్ కార్పొరేషన్ లో 2009 నుండి 2014 వరకు ప్రతిపక్ష నాయకుడిగా, 2014 నుండి 2019 వరకు మున్సిపల్ చైర్‌పర్సన్‌గా పని చేశాడు.

రాజ్ బహదూర్ సింగ్ 2019లో జరిగిన లోక్‌సభ ఎన్నికలలో సాగర్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ప్రభు సింగ్ ఠాకూర్‌పై 3,05,542 ఓట్లతో మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు.
మూలాలు

వర్గం:1967 జననాలు
వర్గం:17వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు